text: I 1949 miheca 4 folad 1 romi’ad mihayda to i 1948 miheca a Ireland Nikapolongan Kitakit a rikec, so’elin mapalasawad ko sawara'an, o demak no hongti mapafeli i congtong a todong, o Ireland mala o Nikapolongan Kitakit. Midotoc to kimpo no Ireland saka 4 liyad, “Ireland (Éire)” o ngangan no kitakit, mahecad i saka 2, 3 liyad ko pihapiw no Ireland to ka’amisay Ireland ira ko piraoy toni a salongoc (I 1999 mihecaan mapalasawad to), orasaka o Nikapolongan Kitakit a Ireland i saki kacacofelan a demak a patodong o “Éire” (tinako kimpo no Ireland, congtong no Ireland). Nikawrira nao Inkiris to ka’amisay sa’etal nipidemak to salongoc, alomanay kitakit miliyas to “Éire” a sowal, o sapidipot a ka’amisay Ireland, miliyas to misakakinih.